ՀՀԿ-ն սկսել է քննարկել նախագահ Սերժ Սարգսյանի փոփոխության հարցը - Legal Info
Գլխավոր Այժմ ՀՀԿ-ն սկսել է քննարկել նախագահ Սերժ Սարգսյանի փոփոխության հարցը
ՀՀԿ-ն սկսել է քննարկել նախագահ Սերժ Սարգսյանի փոփոխության հարցը
ՀՀԿ խմբակցություն հաղոդրագրություն է տարածել.
«Ապրիլի 25-ին տեղի ունեցավ Ազգային ժողովի ՀՀԿ խմբակցության անդամների հանդիպումը պաշտոնաթող նախագահ Սերժ Սարգսյանի և ՀՀ վարչապետի պաշտոնակատար Կարեն Կարապետյանի հետ: Հանդիպման առաջին մասին ներկա էր պաշտոնաթող նախագահ Սերժ Սարգսյանը, ով ՀՀԿ խմբակցության անդամներին ավելի մանրամասն ներկայացրեց իր հրաժարականի պատճառները և խոսեց Ազգային ժողովում աշխատելու տարբեր ձևաչափերի մասին` հորդորելով ամեն ինչում առաջնային նշանակություն տալ ներքին կայունությանն ու երկրի անվտանգությանը, ինչը ցանկացած որոշման դեպքում կարելի է իրականացնել միայն Հանրապետականի միասնության շնորհիվ։
Հանդիպման երկրորդ մասում խմբակցության անդամները վարչապետի պաշտոնակատար Կարեն Կարապետյանի հետ քննարկել են ներկա քաղաքական իրավիճակը և հնարավոր զարգացումները: Պայմանավորվածություն է ձեռք բերվել հայտարարելու, որ Հանրապետական խմբակցությունն առանց նախապայմանների պատրաստ է բոլոր կողմերի հետ քննարկել ցանկացած հարց: Պայմանավորվածություն է ձեռք բերվել նաև կուսակցության ղեկավար մարմիններում սկսել քննարկել կուսակցության նախագահի փոփոխության հարցը»:
Նախորդ հոդվածըՆիկոլ Փաշինյանի ելույթը․ «Մեր բոլոր գործողությունները համապատասխանում են ՀՀ օրենսդրությանը»
Հաջորդ հոդվածըԽորհրդարանի նախկին պատգամավորների դիմումը ՀՀԿ-ին. «Հարգեք Ձեր ժողովրդի դիրքորոշումը»
Ֆաթիհ Թաշն ընդդեմ Թուրքիայի